**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**–––––––––––––––––––––––––––––––––––––––––––––––––––––––––––––––––––––––––––**

**ПОСТАНОВЛЕНИЕ**

**№ от 2022 г.**

**За изменение и допълнение на нормативни актове на Министерския съвет**

**§ 1.** В Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от2015 г., изм., бр. 53 от.2017 г., доп., бр. 83 от 2020 г., изм. и доп., бр. 18 от 2022 г.) се правят следните изменения и допълнения:

1. В чл. 4:

а) В ал. 1 се създават изречение второ и трето:

„За целите на разпределението в Изпълнителна агенция „Автомобилна администрация“ към министъра на транспорта и съобщенията се ползва единна система. Агенцията предоставя достъп до системата на общините и ръководителите на ведомства, които предоставят информация към Министерството на транспорта и съобщенията чрез посочената системата.“.

б) В ал. 4 думите „Министерството на регионалното развитие и благоустройството“ се заменят с „Националния статистически институт“ и след думата „носител“ се добавя „чрез системата по ал. 1“.

1. В чл. 7, ал. 1 се създава изречение второ „За целите на разпределението се ползва системата по чл. 4, ал. 1.“.
2. В чл. 10, ал. 2 след думата „път“ се добавя „чрез системата по чл. 4, ал. 1“.
3. В чл. 11, ал. 1 след думата „път“ се добавя „чрез системата по чл. 4, ал. 1“.
4. В чл. 12, ал. 1 след думата „път“ се добавя „чрез системата по чл. 4, ал. 1“.
5. В чл. 19::

а) точка 2 се изменя така:

„2. военноинвалидите и военнопострадалите, които пътуват безплатно, в съответствие с чл. 17, ал. 1 от Закона за военноинвалидите и военнопострадалите, както следва:

а) с абонаментна карта – неограничен брой пътувания по автобусната, тролейбусната и трамвайната мрежа в общината, където живеят и по вътрешноградския транспорт, включително метрополитена, в цялата страна с изключение на допълнителните автобусни линии.

б) с билет – два пъти в годината – отиване и връщане по свободно избран маршрут

в страната;“.

 б) точка 6 се изменя така:

„6. лицата, получаващи пенсия по условията на глава шеста от Кодекса за социално осигуряване, навършили възрастта по чл. 68, ал. 1 – 3 от същия кодекс, които пътуват с минимално намаление на цената на абонаментна карта по основни градски линии – 30 на сто, а по междуселищни автобусни линии от общинските и областните транспортни схеми – 20 на сто спрямо определената редовна цена по действащата тарифа на съответния превозвач, в съответствие с чл. 1, ал. 1, т. 1, б „б“ и т. 2, б. „б“ от Постановление № 66 на Министерския съвет от 1991 г. за определяне минимални размери на намаленията на превозните цени по автомобилния транспорт на някои групи граждани (обн., ДВ, бр. 33 от 1991 г., доп. бр. 15 от 2000 г., изм. бр. 13 от 2004 г., бр. 16 от 2008 г., изм. и доп. бр. 104 от 2011 г., бр. 51 от 2015 г. и бр. 36 от 2022 г.)“.

1. В чл. 48, ал. 4 след думата „път“ се добавя „чрез системата по чл. 4, ал. 1“.
2. В чл. 40:

а) В ал. 1 думите „справка за изминатия пробег“ се заличават и таблицата се изменя така:

|  |  |  |
| --- | --- | --- |
|  | Вътрешноградски транспорт | Междуселищни линии |
| Община (категория) | 0 | 1 | 2 | 3 | 4 | до 10 км | над 10 км |
| Месечен размер, лв. | 18,00 | 12,40 | 10,70 | 9,00 | 6,90 | 11,50 | 18,30 |

б) Алинея 2 се отменя.

**§ 2.** В Постановление № 66 на Министерския съвет от 1991 г. за определяне минимални размери на намаленията на превозните цени по автомобилния транспорт на някои групи граждани (обн., ДВ, бр. 33 от 1991 г., доп. бр. 15 от 2000 г.; изм. бр. 13 от 2004 г., бр. 16 от 2008 г.; изм. и доп. бр. 104 от 2011 г.; бр. 57 от 2015 г.; изм., бр. 36 от 2022 г.) в чл. 1, ал. 1, т. 1, б. „б“ думите „20 на сто“ се заменят с „30 на сто“.

 **§ 3.** Постановлението влиза в сила от деня на приемането му.

**МИНИСТЪР-ПРЕДСЕДАТЕЛ:**

 **(Гълъб Донев)**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

 **(Красимир Божанов)**

**ГЛАВЕН СЕКРЕТАР**

**НА МИНИСТЕРСТВОТО НА ТРАНСПОРТА И СЪОБЩЕНИЯТА:**

 **(Иван Марков)**

**ДИРЕКТОР**

**НА ДИРЕКЦИЯ “ПРАВНА“**

**НА МИНИСТЕРСТВОТО НА ТРАНСПОРТА И СЪОБЩЕНИЯТА:**

 **(Красимира Стоянова)**